section_heading: Baltik
paragraph_text: Nakon uspjeha sovjetskih snaga u Operaciji Bagration, Bagramjanovom Bojištu dodane su tri armije, dok je 4. udarnu armiju predao Drugom baltičkom bojištu. Nove armije bile su 39. (prethodno dio Trećeg bjeloruskog bojišta), 51. i 2. gardijska armija. STAVKA je naredila 1. baltičkom bojištu da krene zapadno kako bi spriječilo preostale snage Vojne skupine Sjever da pobjegnu u Njemačku. Unatoč ovome, Bagramjan je shvaćao da mnoge naredbe općeg karaktera koje dobije njemačka vojska daje Adolf Hitler, radije nego generalsko osoblje. Iako je znao da postoji mogućnost da bi se Nijemci mogli sukobiti s njim u litvanskom gradu Kaunasu, osjećao je da je vjerojatnije mjesto sukoba latvinski glavni grad Riga. Razgovarao je s Vasilijevskim, koji se složio glede promjene planova ako bi se njegova teorija i intuicija pokazali točnima.